ཁྱེད་ཚོས་མཁྱེན་དགོས།དགའ་ལྡན་ལོ་དྲུག་བརྒྱའི་སྔ་རོལ་དུ་༧རྗེ་ཙོང་ཁ་པ་ཆེན་པོས་ཕྱག་བཏབ་གནང་།བླ་མ་སྐྱེས་ཆེན་དམ་པ་མང་པོའི་འབྱུང་ཁུང་ཡང་ཡིན།དེ་གར་ནང་བཞིན་དགེ་བཤེས་ཆེན་པོ།དགེ་རྒན།སློབ་དཔོན།དགའ་ལྡན་ཁྲི་པ།ཤར་པ་ཆོས་རྗེ།བྱང་རྩེ་ཆོས་རྗེ།མཁན་ཟུར།བླ་སྤྲུལ།ཉམམ་ལེན་པ་དང་གྲུབ་ཆེན་སོགས་སྐྱེས་ཆེན་དམ་པ་བསམ་གྱིེ་མི་ཁྱབ་པ་མང་པོའི་འབྱུང་ཁུང་གི་གནས་རེད།༧གོང་ས་མཆོག་གི་རྩ་བའི་བླ་མ་༧སྐྱབས་རྗེ་ཁྲི་བྱང་རྡོ་རྗེ་འཆང་མཆོག་ཡང་དགའ་ལྡན་ནས་རེད།དགའ་ལྡན་ཤར་རྩེ་ནང་ལ།ང་ཚོ་ཚང་མས་རྡོ་རྗེ་ཤུགས་ལྡན་བསྟེན་གསོལ་བྱས་ནས་༧རྒྱལ་བ་རིེན་པོ་ཆེའི་སྐུ་ཚེ་ལ་གནོད་དགོས།བོད་མི་དམངས་ཚོ་ལ་གནོད་དགོས།བོད་རྒྱལ་ཁབ་ལ་གནོད་དགོས་ཞེས་ཟེར་ནས་རྡོ་རྗེ་ཤུགས་ལྡན་བསྟེན་མཁན་བླ་མ་དང་གྲྭ་པ་གཅིག་ཀྱང་མེད།རྡོ་རྗེ་ཤུགས་ལྡན་བསྟེན་ནས་རྙིང་མ་དང་བཀའ་རྒྱུད།ས་སྐྱ་བཅས་ཀྱི་བླ་མ་སོགས་ལ་གནོད་དགོས་ཟེར་ནས་བསྟེན་མཁན་སུ་གང་ཞིག་མེད།ཁྱེད་ཚོའི་བསམ་བློ་ནང་བླ་མ་ཆེན་པོ་༧སྐྱབས་རྗེ་ཁྲི་བྱང་རིན་པོ་ཆེ།༧སྐྱབས་རྗེ་ཟོང་རིན་པོ་ཆེ།མཁན་ཟུར་བྱམས་པ་ཡེ་ཤེས།༧སྐྱབས་རྗེ་བླ་ཏི་རིན་པོ་ཆེ་དང་༧སྐྱབས་རྗེ་ཛེ་སྨད་རིན་པོ་ཆེ་ལྟ་བུས་བླ་མ་སྐྱེས་ཆེན་དམ་པས།༧རྒྱལ་བ་རིན་པོ་ཆེའི་སྐུ་ཚེ་ལ་གནོད་སྐྱོན་གཏོང་བར་རྡོ་རྗེ་ཤུགས་ལྡན་བསྟེན་གསོལ་གནང་ངམ།དེ་ལྟར་བོད་གཞུང་གི་དམིགས་ཡུལ་སོགས་གཏོར་བཤིག་བྱེད་ནས་ང་ཚོས་རྒྱ་གཞུང་ནས་དངུལ་རག་གིན་རེད།དེ་འདྲ་ཡིན་སྲིད་དམ།